CELEX: 32010R0372
Language: bg
Date: 2010-04-30 00:00:00
Title: Регламент (ЕС) № 372/2010 на Комисията от 30 април 2010 година за изменение за сто двадесет и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

1.5.2010   
            
            
               BG
            
            
               Официален вестник на Европейския съюз
            
            
               L 110/22
            
         РЕГЛАМЕНТ (ЕС) № 372/2010 НА КОМИСИЯТА
   от 30 април 2010 година
   за изменение за сто двадесет и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7a, параграф 1 от него (2),
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
            
         
               (2)
            
            
               На 22 април 2010 г. Комитетът по санкциите към Съвета за сигурност на Организацията на обединените нации реши да прибави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси, и да извади едно физическо лице от списъка.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 април 2010 година.
      
         
            За Комисията,
         
            от името на председателя,
         João VALE DE ALMEIDA
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      (2)  Член 7а бе добавен с Регламент (ЕС) № 1286/2009 (ОВ L 346, 23.12.2009 г., стр. 42).
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  1.
               
               
                  В глава „Физически лица“ се добавя следният текст:
                  
                              а)
                           
                           
                              „Mohamed Belkalem (известен също като a) Abdelali Abou Dher, б) El Harrachi). Дата на раждане: 19.12.1969 г. Място на раждане: Hussein Dey, Algiers, Алжир. Гражданство: алжирско. Друга информация: a) предполага се, че е в Mali, б) името на баща му е Ali Belkalem, името на майка му е Fatma Saadoudi; в) член на организацията на Ал-Кайда в ислямския Магреб; Дата на определянето, посочено в член 2a, параграф 4, буква б): 22.4.2010 г.“
                           
                        
                              б)
                           
                           
                              „Tayeb Nail (известен също като a) Djaafar Abou Mohamed, б) Abou Mouhadjir, в) Mohamed Ould Ahmed Ould Ali). Дата на раждане: a) приблизително 1972 г., б) 1976 г. (Mohamed Ould Ahmed Ould Ali). Място на раждане: Faidh El Batma, Djelfa, Алжир. Гражданство: алжирско. Друга информация: a) предполага се, че е в Mali, б) името на баща му е Benazouz Nail, името на майка му е Belkheiri Oum El Kheir; в) член на организацията на Ал-Кайда в ислямския Магреб; Дата на определянето, посочено в член 2a, параграф 4, буква б): 22.4.2010 г.“
                           
                        
            
                  2.
               
               
                  В глава „Физически лица“ се заличава следния текст:
                  „Ahmed Said Zaki Khedr (известен също като а) Ahmed Said Al Kader, б) Abdul Rehman Khadr Al-Kanadi, в) Shaikh Said Abdul Rehman, г) Al-Kanadi, Abu Abd Al-Rahman). Дата на раждане: 1.3.1948 г. Място на раждане: Cairo, Египет. Гражданство: канадско. Друга информация: по получени данни починал през октомври 2003 г.“